Ervin Bushati

Ervin Bushati  ka lindur në Tiranë më 15 Tetor 1975.  Që prej vitit 2014 ai shërben si Deputet i Kuvendit të Shqipërisë dhe është anëtar në Komisionin e Ekonomisë dhe Financave. Z. Bushati ka kryer studimet “Bachelor” në universitetin  “DePaul University” Chicago, Illinois, USA, ku  në qershor të vitit 1999 është diplomuar  për Financë/ Ekonomi. Në qershor të 2000 ka përfunduar specializimin profesional “Distributive Systems” IT/Financë në të njëjtin universitet.

Aktualisht, Ervin Bushati shërben si kryetar i degës së Partisë Socialiste në Tiranë, bashkëdrejtues politik i Qarkut Tiranë dhe Sekretar i Grupit Parlamentar të PS.

## **Biografi**
Z. Bushati ka përfunduar studimet në qershor 1999 ku është diplomuar në universitetin  “DePaul University” Chicago, Illinois, USA  për Financë/ Ekonomi (B.S). Në qershor të 2000 ka përfunduar specializimin professional “Distributive Systems” IT/Financë në të njëjtin universitet. Gjatë periudhës 2002-2013 Z. Bushati ka qënë themelues dhe administrator i kompanisë “Bushati Konstruksion” sh.p.k. Për një periudhë një vjeçare, nga 2001-2002 ka qënë praktikant në “Chicago Board of Option’ Exchange”, si  përgjegjës për mirëmbajtjen e sistemit elektronik dhe software-in e përdorur në aktivitetet e përditshme tregtare, shërbimin e ndërlidhjes mes agjentëve institucional të mallrave dhe zyrave tregtare të CBOE.

Nga Prilli 1999 deri Dhjetor 1999 ka qënë asistent i kërkimeve shkencore për Dr. Linda Alwitt, ‘Departamenti i Marketingut’, “DePaul University”, Chicago USA dhe hulumtues në “Consumer Reaction to Suspense and Curiosity” reklama, përgjegjës për zhvillimin e intervistave dhe subjekteve në Ortex, mbledhjen e posatçme e të të dhënave të projektuar për përpunimin e software, hedhjen dhe analizimin i të dhënave në SPSS dhe SAS, hulumtimi dhe përpunimi i të dhënave për anëtarët e fakultetit.

Prej vitit 2014  është Deputet i Kuvendit të Shqipërisë dhe anëtar në Komisionin e Ekonomisë dhe Financave si dhe në Komisionin për Politikën e Jashtme, ndësa më herët nisur prej vitit 2011 Z.Bushati ka qenë anëtar i Këshillit Bashkiak të Tiranës

Gjithashtu Z.Bushati përveçse deputet në Kuvendin e Shqipërisë,  që prej vitit 2017 është Sekretar i Grupit të Partisë Socialiste në Kuvendin e Republikës së Shqipërisë si dhe Sekretar për Marrëdhëniet me Jashtë (Byroja e Kuvendi i Republikës së Shqipërisë). Pësa i përket aktivitetit politik  Z.Bushati është njëkohësisht Kryetar i Delegacionit në Asamblenë Parlamentare të Këshillit të Europës (PACE, Strasburg); Kryetar i Grupit Parlamentar të Miqësisë Shqipëri-USA; Kryetar i Këshillit të Mbikqyrjes Financiare (Asambleja e Partisë Socialiste);  Sekretar i Këshillit Ekonomik, (Asambleja e Partisë Socialiste).

Aktualisht, Ervin Bushati shërben si kryetar i degës së Partisë Socialiste në Tiranë, bashkëdrejtues politik i Qarkut Tiranë dhe Sekretar i Grupit Parlamentar të PS.

Z. Bushati është njohës shumë i mirë i 5 gjuhëve të huaja: Anglisht, Italisht, Greqisht, Spanjisht dhe Frëngjisht.

## **Aktiviteti Legjislativ:** 
*2011-2014:* 

* ***Anëtar i Këshillit Bashkiak, Tiranë***
* ***Komisioni i Ekonomisë dhe Financave***

*2014-2017:* 

* ***Deputet i Kuvendit të Shqipërisë***
* ***Komisioni i Ekonomisë dhe Financave***
* ***Komisioni për Veprimtarinë Prodhuese, Tregtinë dhe Mjedisin***

*2017 e në vazhdim:* 

* ***Deputet i Kuvendit të Shqipërisë***
* ***Komisioni I Ekonomisë dhe Financave***
* ***Komisioni për Politikën e Jashtme***

## **Aktiviteti Politik:** 
*2012-2016:* 

* **Sekretar i Këshillit Ekonomik, Asambleja e Partisë Socialiste**

2017 e në vazhdim: 

* **Sekretar i Grupit Parlamentar të Partisë Socialiste në Kuvendin e Shqipërisë**
* **Sekretar për Marrëdhëniet me Jashtë, Byroja e Kuvendit të Shqipërisë**
* **Kryetar Delegacioni në Asamblenë Parlamentare të Këshillit të Europës, PACE, Strasbourg**
* **Kryetar i Grupit Parlamentar të Miqësisë Shqipëri-USA**
* ** Kryetar i Këshillit të Mbikëqyrjes Financiare, Asambleja e Partisë Socialiste**

*2020 e në vazhdim:* 

* ***Kryetar i Partisë Socialiste, dega Tiranë***
* ***Bashkëdrejtues politik i Qarkut të Tiranës (PS)***

## **Aktiviteti  Ekonomik:** 
*Shtator 1997-prill 1999:* 

* **Asistent në kërkime shkencore për Dr. Linda Alwitt, “DePaul Univensiy” USA**

*Prill 1999-dhjetor 1999:* 

* **Chicago Board of Options Exchange” me “Charles Schwab”, Chicago, IL, USA**

*1999-2000:* 

* **Diplomuar në Financë/Ekonomi- “DePaul University” Chicago, Illinois, USA, -GP.A  3.4/4.o**
* **Specializim profesional “Distributive System” IT/Financë- DePaul  University” USA**

*2017-në vazhdim:*  

* **Anëtar Bordi Fandacioni “Qemal Stafa”**

*2017-në vazhdim:*  

* **Anëtar Bordi Fondacioni “Gramoz Pashko” UET**

*2016-2019:* 

* **Anëtar Bordi “Universiteti  Katolik Zoja e Këshillit të Mirë”**